Update: ประมูล 4G รอบ 75 ก่อนพัก ยอดรวมพุ่ง 7.34 หมื่นลบ.
Update: ประมูล 4G รอบ 75 ก่อนพัก ยอดรวมพุ่ง 7.34 หมื่นลบ.
12 พ.ย. 2558

ผู้สื่อข่าวรายงานว่า สำหรับการเคาะราคาประมูลคลื่นความถี่ 1800 MHz ในรอบที่ 75 ก่อนหยุดพักการประมูล 3 ชั่วโมง ปรากฎว่ามีผู้เคาะราคาใบอนุญาต ชุดที่ 1 จำนวน 1 ราย ทำให้ราคาสูงขึ้นมาที่ 37,006 ล้านบาท ส่วนใบอนุญาตชุดที่ 2 คงอยู่ในระดับเดิมของรอบที่แล้วคือ 37,404 ล้านบาท
ก่อนหน้านี้ รอบที่ 72 ชุดที่ 1 ไม่มีผู้เคาะราคา ยืนราคาเดิมที่ 36,608 ล้านบาท และชุดที่ 2 มีผู้เสนอราคาเพิ่มจำนวน 1 ราย ราคาเพิ่มเป็น 36,608 ล้านบาท
รอบที่ 73 ชุดที่ 1 ยืนราคาเดิมต่อ แต่มีผู้เคาะราคาเพิ่มในชุดที่ 2 เป็นจำนวน 2 ราย ราคาจึงขยับขึ้นมาที่ 37,006 ล้านบาท
รอบที่ 74 ยังคงไม่มีผู้เคาะราคาเพิ่มในชุดที่ 1 ขณะที่ชุดที่ 2 มีผู้เคาะราคา 1 ราย ทำให้ราคาเพิ่มขึ้นมาที่ 37,404 ล้านบาท